„Minden történetnek van visszhangja. Különösen a végtelen történeteknek.” Soline Roussel szakértője az esküvői üzletágnak. Családja nemzedékek óta tart fenn egy elegáns párizsi esküvőiruha-szalont, ahol tűvel és cérnával csodákat alkotnak. Úgy tartják, az a menyasszony, aki Roussel-féle ruhában megy férjhez, garantáltan boldog lesz. De a második világháború pusztítása után Soline szíve és egész világa romokban hever, a szerelembe vetett hite meginog. Így hát bedobozolja az emlékeit, széttört álmaival együtt elrejti őket, és mindenáron felejteni akar. Évtizedekkel később Rory Grant, a tragikus veszteséget elszenvedett, feltörekvő galériatulajdonos bérli ki Soline üzletét, ahol egy doboz levélre bukkan, meg egy réges-régi esküvői ruhára, amit soha nem vettek fel. Amikor Rory visszajuttatja az emlékeket, különös barátság alakul ki a két nő között, és ijesztő egybeesésekre derül fény az életükben. Úgy tűnik, Rory kezében a kulcs, hogy helyrehozza azt, ami negyven évvel korábban elromlott, és ajtót nyisson a közös gyógyulásnak – egy csipet varázslattal. Elragadó történet sorsról, második esélyről és a reményről.